**Tiina Johanna Pirhonen** (s. 15. huhtikuuta 1960 Helsinki) on suomalainen näyttelijä. Hän opiskeli Teatterikorkeakoulussa vuosina 1984–1988, jossa on toiminut näyttelijäntyön lehtorina syksystä 2004.

Pirhonen on näytellyt yli sadassa tv- ja elokuvatuotannossa, kuunnelmissa ja teattereissa. 

Hän on esiintynyt mm. Espoon kaupunginteatterissa (1989-1995), UIT:ssa 89 ja 91, Teatteri Quo Vadiksessa, Teatteri Jurkassa, Helsingin kaupunginteatterissa ( 2006-2013) ja Kansallisteatterissa (94-97). Merkittäviä teatterirooleja ovat olleet mm. Michael Greifin (New York, Public Theater) ohjaama Teräslilja, Otso Kauton ohjaama Angels in America, Michael Baranin ohjaama Kryptogrammi sekä Juri Solominin (Moskova, Malyi-teatteri) ohjaama Metsä. 

Tv- ja elokuvatöistä tunnetuimpiin kuuluvat Yleisradion viihdesarja *Hymyhuulet* (1987–1988), Ball at Kolushki Station (1989, Puola) Menopaluu (1989), Sinitaivas (1989), Elämästä selviää hengissä (1992), Mia Noi (1992, Thaimaa), Virtasia ja Kekkonen (1992), Rakkauden jano (1995), Konsertto Mallorcalla (1997, Mallorca), Muodollisesti pätevä (1999), Tappava Säde (2002), Kirje Isältä (2003), *Kumman kaa* -sarja Tarja Markkasen rooli (2003–2005), Hokkasen näköinen nainen (2004) Poikkeustila (2007), Putoavia enkeleitä (2008), Super Comfort (2017), Paras vuosi ikinä (2020), Aallon murtaja (2020) ja Mädät omenat 2020). 

Tiina Pirhonen on Improvisaatioteatteri Stella Polariksen perustajajäsen ja toimii aktiivisena edelleen. Improvisaatiota, näyttelijäntyötä, ohjaamista ja opettamista hän opiskelee säännöllisesti niin kotimaassa kuin Euroopassa, Amerikassa ja Kanadassa. Stella Polaris teki kymmenosaisen tv-elokuvien sarjan Vapaa pudotus (2002) ja elokuvan Kukkia sidontaa (2003) improvisaatioiden pohjalta. Ohjaajina toimivat Janne Kuusi ja Aleksi Salmenperä.

Vapaa pudotus sarjan osasta Kaikki hyvin, Pirhonen voitti Parhaan Näyttelijän Venla-palkinnon (2002). Roolistaan Camilla, Kukkia ja sidontaa -elokuvassa Pirhonen oli Jussi-ehdokkaana (2003). Muita palkintoja ovat mm. Koura-palkinto Kirje Isältä ja Vapaa pudotus-tuotannoista, Tehran International Short Movie festival pääpalkinto ja R&A kunnianmaininta Super Comfort-elokuvalle, Risto Jarva-palkinto Turon Baari -Vapaa pudotus osasta (naispäärooli), Sokeain kuunnelmapalkinto Julma arki-kuunnelmasta.

Pirhosen ohjauksia ovat mm. Svenska Teaternin taikurinäytelmä Poikamieselämää, Lahden kaupunginteatterin Improvisoitu Murhamysteerin, Koko Teatteriin Valmiina muistamaan -näytelmä Eeva Litmasen suvun tarinasta, sekä Teatterikorkeakoulussa Maraton Tanssit, Köyhää kansaa sekä Improvisoidut näytelmät. Hän on toiminut käsikirjoittajana viihdesarjoissa, Stella Polariksen tuotannoissa sekä teatteriproduktioissa.

Pirhonen on myös esiintynyt piirrossarjoissa äänellään ja yksi tunnetuimmista dubbauksista on Disneyn *Tikun ja Takun pelastuspartio*-piirrossarjan hahmo Vinkki Vääntölä. Muita äänitöitä ovat mm. Hirveän Henryn äiti, Hanna Ankan auttavan puhelimen Hanna, Kuustamuuttajat äiti, Palomies Samin Bronwyn sekä Kätyrit elokuvan Madge.

Filmografia
-----------

### Elokuvat

| Vuosi | Elokuva / Tv-elokuva / Lyhytelokuva | Rooli |
| --- | --- | --- |
| 1983 | *Hautajaiset* | robotti #2 |
| *Jon* | koskemasta kieltävä näyttelyvieras |
| *Rikos ja rangaistus* | Maid |
| 1984 | *Rakkauselokuva* | hoitaja |
| 1988 | *Me kaksi* | Titti |
| 1989 | *Dildo* | ravintolasta isketty nainen |
| 1990 | *Bal na dworcu w Koluszkach* | amerikkalainen nainen |
| *Juudaspeli* |  |
| *Täysin syytön* | baarin tyttö |
| 1992 | *Viimeinen pisara* |  |
| 1993 | *Virtaset ja Kekkonen* |  |
| 1994 | *Viimeinen ilta* | nainen |
| 1995 | *Muusikon valinta* |  |
| 1996 | *Pekko ja muukalainen* | sosiaalivirkailija |
| 1997 | *Konsertti Mallorcalla* | Merja |
| 1999 | *Vaarallinen kevät* | Tuire |
| *Talossa on Saatana* | Raila |
| 2000 | *Lomalla* | hammashoitaja |
| 2001 | *Ei yhtään onnellista päivää* |  |
| 2002 | *Hengittämättä & nauramatta* |  |
| *Tappava säde* | Säde Vasara |
| 2003 | *Pahat pojat* | hoitaja Miettinen |
| *Partanen* | Kristiina Laaksonen |
| 2004 | *Halkio* |  |
| *Lapsia ja aikuisia* | vastaanottivirkailija |
| *Kukkia ja sidontaa* | Camilla Järvinen |
| *Saara Pitkänen* | Marita Pitkänen |
| *Väärät kengät* | Leena |
| 2005 | *Onnen varjot* | Väestöliiton terapeutti |
| *Caasha* | Pirjo |
| *Lasten kesken* | Liisa |
| *Hokkasen näköinen nainen* | äiti, Irma |
| 2006 | *Rock’n Roll Never Dies* | naapurin nainen |
| 2008 | *Putoavia enkeleitä* | Svea |

### Televisiosarjat

| Vuosi | Televisiosarja | Rooli |
| --- | --- | --- |
| 1987–1988 | *Hymyhuulet* | monia rooleja |
| 1989 | *Sinitaivas* | Sirpa |
| 1992 | *Elämästä selviää hengissä* | Maisa |
| *Kaksin kotona* | Laila |
| 1995 | *Rakkauden jano* |  |
| 1996 | *Sergein totuus* | Sinikka |
| 1996, 2006 | *Akkaa päälle* | Ulla / Lissu |
| 1998 | *Big Bang* | Nevan äiti |
| *Team Ahma* | Mirja |
| *Presidentin mies* | puolustusministeri Tiina Nisunen |
| 1999, 2001 | *Kaverille ei jätetä* | Eeva / lääkäri Sanna Kajasto |
| 2000 | *Kylmäverisesti sinun* | Liisa Halme |
| 2001 | *Korkeajännitystä – eli sähköä kotiin kuljetettuna* | Kirsti Hulkari |
| *Ou nou!* | lääkäri |
| *Kultakuume.com* |  |
| 2001–2004 | *Muodollisesti pätevä* | monia rooleja |
| 2002 | *Vapaa pudotus* | monia rooleja |
| *Sänky* | Eeva Saikkonen |
| 2003 | *Kirje isältä* | Elma Liikanen |
| 2003–2005 | *Kumman kaa* | Tarja Markkanen |
| 2004 | *Sairaskertomuksia* | toimittaja |
| 2007 | *Kultainen noutaja* |  |
| *Punahilkka* | Emmi |
| 2008 | *Presidentin kanslia* | Eeva Kuuskoski-Viikate |
| *Ylikävely* | koulunjohtaja |
| 2009 | *Savuna ilmaan* | Terttu |
| *Pullukat* | Lennu |
| 2018 | *Sorjonen* | Eveliinan äiti |
| 2019 | *Roba* | Taina |
| 2020 | *Pohjolan laki* | Rinnan äiti |
| 2021 | *Paras vuosi ikinä* | Erja |
| *Mädät omenat* | Lea Wenzel |

### Dubbaukset

*Pääartikkeli: Ääninäyttelijäroolit ovat omassa luettelossaan.*

Lähteet
-------

1. ↑  www.teak.fi - yhteystiedot
2. ↑  Teatterikorkea-lehti 2.04 (Arkistoitu – Internet Archive)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |